Fratii Ion Balint zis "Nutu Camataru" si Vasile Balint zis "Sile Camataru" au fost condamnati vineri de Curtea de Apel Bucuresti la cinci ani si cinci luni inchisoare, respectiv sapte ani inchisoare.

De asemenea, Radu Cristian Rosca zis "Rosca" a primit 12 ani inchisoare, iar Eugen Preda a fost condamnat la 12 ani si 9 luni, in urma contopirii pedepselor primite in alte dosare. Cei doi sunt liderii clanului "Sportivilor".

Pedepse cu executare au primit si alti interlopi implicati in acest dosar: Adrian Lucian Preda (fratele lui Eugen Preda) - 9 ani si 6 luni, Stoica Alexandru Ionut - 12 ani, Andrei Cristian Badula - 10 ani si 6 luni, Ion Gheorghe Ramiro - 9 ani si 6 luni, Mircea Emil Balut - 9 ani si 6 luni, Gabriel Robert Busa - 8 ani, Nicusor Dumitrescu - 8 ani si 6 luni, Marian Sirbu - 5 ani, Gigi Daniel Chiras - 6 ani, Vasile Alexandru Razvan - 8 ani, Adrian Raducu Bica - 7 ani si 6 luni, Ion Danut - 8 ani si 2 luni, Remus Petrica Dinca - 4 ani, Nicholas Vitto Niculae - 4 ani, Lelu Florea - 5 ani inchisoare, Cornel Schuster - 3 ani si 9 luni, Dinu Alexandru - 5 ani, Florian Dragomir - 4 ani si 6 luni, Catalin Ion Parpalea - un an si 10 luni, Emil Gabriel Iordache - 3 ani si 9 luni, Fardin Amet - 4 ani inchisoare, Amet Ridivan - 6 ani si 8 luni, Amet Metin - un an si 10 luni.

Alti interlopi au primit pedepse cu suspendare: Nutu Mario Balint (fiul lui Sile Camataru) - 3 ani, Ion Mihai Tonciu - 3 ani, Petre Robert Florian - 3 ani, Robert Dan Costandache - 2 ani si opt luni, Dragos Florin Brosteanu - un an si 3 luni, Geanina Narcisa Barbu - 2 ani, Costel Valentin Danciu - 8 luni, Constantin Frangulea - 8 luni, Cosmin Vidin - 8 luni, Marian Bucur - un an si 5 luni, Cristian Stoian - un an si 10 luni, Ionut Viorel Toader - un an si 10 luni, Carani Amet - un an si 2 luni, Amet Amet Regep - 3 ani, Gabriel Gheorghe Boruga - 3 ani, Daniel Puiu Stancu - un an si 8 luni, Razvan Mihai Breslasu - un an, Gheorghe Gricomu - un an.

De asemenea, au fost achitati sau a incetat procesul penal in cazul Luizei Gabriela Dragne, Dragos Pandele, Eugen Pirvan, Daniel Giuglea, Constantei Amet.

Decizia nu este definitiva si poate fi atacata cu apel.

Fratii Ion Balint zis "Nutu Camataru" si Vasile Balint zis "Sile Camataru", precum si liderul clanului "Sportivilor", Radu Cristian Rosca zis "Rosca", au fost trimisi in judecata in iulie 2013, alaturi de alti 51 de interlopi, pentru savarsirea de infractiuni de violenta.

Procurorii DIICOT au destructurat la acea vreme doua dintre cele mai importante grupari infractionale constituite pe raza municipiului Bucuresti si a judetului Ilfov.

Gruparile infractionale organizate, cunoscute sub denumirile "Camatarii" si "Sportivii", erau specializate in savarsirea de infractiuni de violenta - santaj, camatarie, tentativa de omor calificat si omor deosebit de grav, ultraj contra bunelor moravuri si tulburarea ordinii si linistii publice, nerespectarea regimului armelor si munitiilor, uz de arma letala fara drept.

Potrivit anchetatorilor, activitatea membrilor gruparilor s-a desfasurat pe doua paliere infractionale. Astfel, in perioada 2008 - 2012, membrii celor doua grupari rivale au provocat in spatiul public conflicte stradale in care s-au folosit inclusiv arme de foc, in scopul asigurarii suprematiei la nivel infractional in municipiul Bucuresti, situatii ce au avut drept consecinta directa punerea in primejdie a vietii si integritatii corporale a mai multor persoane.